# Év végi záró feladat

## Nyelvtanulást segítő program készítése

### Tervezzétek meg a felületet pl. az alábbi eszközök egyikével: (prototípus)

* <https://mockflow.com/app/>
* <https://wireframe.cc/>

### Készítsetek pontos tervet!

Milyen funkciói lehetnek az oldalnak? Specifikáljátok a feladatokat (azt is, amit nem akartok megvalósítani) pontosan egy közös WORD fájlban! A Word fájl linkjét oszd meg velem!

Nem kell, hogy az összes itt felsorolt funkciót tartalmazza a program, de specifikálni azért lehet! Ezekből lehet választani, csemegézni. Az egyes funkciók mellé írjátok oda, hogy melyik másik funkcióval van kapcsolatban, milyen kapcsolatok vannak az egyes metódusok között. Melyik milyen bementei praramétereket használ és azokat honnan kapja? Mi lesz az egyes függvény visszatérési értéke? (Illesztési felületek). (pl. lokális, vagy globális tömb? JSON fájl, mi a szerkezete? Mik lesznek a globális változók? Milyen adatszerkezeteket használunk? objektum, tömb, json formátumú szöveg, JSON fájl, stb)

A feladathoz hozzátartozik egy kellemes küllemű weboldal elkészítése is! A design készülhet bootstrappel, vagy saját css-sel. (grid, vagy flexbox) Nem kell nagyon túlszépíteni, de ízléses legyen, könnyen kezelhető, jól olvasható, felhasználóbarát és RESZPONZíV. Legalább 2 törésponttal!

A projektet GITHUB-ra kell feltölteni. A commit neve mindig az adott feladat sorszama-neve legyen: pl: 2-szavakBeolvasasa. A commit szövegénél figyelj arra, hogy abból szeptemberben is meg kell tudnod mondani, hogy milyen változások történtek a fájlban (ne az érzelmeidet fejezze ki 😊 )

A csapattagok neve mellé kerüljön oda, hogy melyik feladato(ka)t fogja elkészíteni. Ezért a feladatért ő lesz a felelős.

Néhány ötlet: 8 A feladat melletti szám a feladat nehézségét jelenti)

* Nyelv kiválasztása (3)
* Szavak betöltése, megjelenítése - JSON fájlból (3)
* Szavak hozzáadása – tömbbe (menteni nem kell, mert még nem tudunk) (3)
* Szavak törlése – tömbből
* Szavak módosítása -– tömbben
* Szavak tanulása – szókártyák – Be kell gépelni a helyes alakot.
* Szavak mondatokba foglalása – szótanítás mondatokkal. JSON fájlból (ez is lehetne válogatandó) – Mennyire tudom ezt a szót? önértékeléssel. Ha azt mondom, hogy tökéletesen tudom, akkor többet nem adja fel véletlen sorrendben. Ha 1-5-ig értékelem, akkor valamilyen valószínűséggel újra feladja.
* Saját szólista összeállítása
* Szavak felolvasása
* Játékok – memória, Szólánc, stb – további ötletek
* Igék szóalakja tanulásának lehetősége.
* Pontgyűjtési lehetőség beépítése : hány szót tanult ma? Hány volt hibátlan?
* A kiválasztott szavakat lehessen nyomtatni! (Ehhez csak egy újabb media query kell a css-ben, amiben nyomtatásra készítjük elő az oldalt a felsleges design és színek eltüntetésével, iletve a nem kívánt elemek elrejtésével.

**STB: eresszétek el a fantáziátokat!**

## Értékelés

|  |  |
| --- | --- |
| Szempontok | Pontszám 1-10 ig |
| Esztétikum - felhasználóbarát |  |
| Reszponzivitás |  |
| A feladat bonyolultsága |  |
| A dokumentum formai minősége |  |
| A dokumentum szakmaisága |  |
| Közös munka értékelése |  |
| Github használatának értékelése (commitok, ütközések kezelése) |  |
| A végeredmény értékelése – (minden működik, aminek működnie kell?) |  |
| Az egyes részfeladatok értéke (program funkciói (min 2 funkció fejenként legalább 1 JS feladatrész!) |  |